Sarmjento ežeras
Sarmjento ežeras (isp. Lago Sarmiento) – ežeras Čilės pietuose, Magelano ir Čilės Antarktidos regione, Paskutinės Vilties provincijoje, 75 km į šiaurę nuo Puerto Nataleso. Telkšo Patagonijos Andų apsuptyje, prie Painės Kordiljeros, 60 m aukštyje. Kranto linija mažai vingiuota. Ežero ilgis 16 km, plotis iki 6 km. Į pietus telkšo Toro ežeras (skiria Toro kalnagūbris), į šiaurės vakarus – Nordenšeldo ežeras. Ežero baseino plotas – 6630 km². Telkšo nenuotakiame baseine, suteka keletas mažų upelių. Ežeras patenka į Tores del Painės nacionalinį parką. Pavadintas šį kraštą tyrinėjusio ispanų keliautojo, jūrininko, mokslininko Pedro Sarmjento de Gamboa garbei. Sarmjento ežeras ir Painės kalnagūbris Ežeras nuo pakrante einančio kelio Gvanakai ežero pakrantėje